open-index/open-wikipedia-markdown huggingface dataset:
אוטו טורדאי

ד"ר **אוטו טורדיי** (במקור **טאובר** עד 1911 בהונגרית: **Torday Ottó**; בודפשט, 15 בינואר 1893 – בודפשט, 6 ביולי 1967) היה שחקן, במאי תיאטרון יהודי-הונגרי. לטורדאי היה קהל עוקבים משמעותי בפזורה ההונגרית האמריקאית דרך סרטיו וגם ברחבי העולם. מבחינת גודל הקהל וההכנסה הוא היה בזמנו אחד השחקנים המצליחים ביותר.

## ביוגרפיה
אוטו טאובר נולד במשפחה יהודית כבנם של דיולה טורדאי (טאובר) (1860–1933), מפקח ספנות ראשי ילידת טמשוואר, ושל מרגיט גרוף (1874–1957). סבו וסבתו מצד אביו היו הסוחר אדולף טאובר ויוזפין שטרן, וסבו וסבתו מצד אמו היו איגנץ גרוף (1848–1899), מפקח רכבת מדונפאטאי, ולינה לווינגר (1853–1932). הוא השלים את לימודיו בבית הספר התיכון הלותרני. הוא עבר את בחינות הבגרות באוניברסיטה. טורדאי למד אצל השחקן ובמאי סרטים אילמים זולטן סרמאי כסטודנט פרטי. הוא חתם על החוזה הראשון שלו עם במאי התיאטרון יאנוש קומיאטי בקושיצה, אצלו הופיע לראשונה ב-20 בפברואר 1914 בקומדיה של פרנץ הרצג, "בת הטייקון מדולובה", בתפקיד גידה טאריאן. ובפעם השנייה, הוא הציג את עצמו בתפקיד הראשי ב"האביר השודד" של לאיוש בירו. במהלך הגיוס במלחמת העולם הראשונה התגייס כמתנדב ולחם בחזית הרוסית והצרפתית.
* בסתיו 1917 שיחק עם אירן פלד בחוג התיאטרון של בודה (Budai Színkör)
* ב-1920 היה חבר בתיאטרון מרכז העיר
* מ-1921 ב"תיאטרון הרנסאנס" (Rennaissance Színház)
* ב-1925 היה מנהל שותף של תיאטרון תאליה (Thália Színház)
* ב-1926 היה במאי תיאטרון מחוץ לבודפשט
* באוקטובר 1928 היה המנהל של "התיאטרון החדש" (Új Szinház)
* ב-1929 מנהל התיאטרון ההונגרי (Magyar Szinház)
* בשנים 1931–1932 עבד שוב כמנהל התיאטרון החדש

הוא פתח את משרד הכרטיסים שלו לתיאטרון בשנות הארבעים. במקביל שיחק גם בסרטים אילמים.

## תפקידי התיאטרון החשובים
* פרנץ הרצג: בת הטייקון מדולובה - גידה טאריאן
* לאיוש בירו: האביר השודד (Rablólovag) – תפקיד ראשי
* שייקספיר: המלט
* אדה סיגליגטי: רוז'ה – מדינה

## תפקידיו הקולנועיים
* החייל בגמלאות (1917) – אנדראש
* ונגרקאש (1917) – יוראקובסקי, מנצח רוסי
* החתונה מטופרין – סגן מניאי
* הרוזן הקבצן (1917) – עיתונאי
* מבחן אש (1917) – הרוזן מיקלוש מגנוס הבן
* שוטי האהבה I-II. (1917) – אלמר
* דודה דולר (1917)
* דרגה ומצב (1918)
* סוד המכרה I-II. (1918) – לורד רוברטסון
* ארבע ההרפתקאות החדשות של ניק ווינטר - במפתח ברגים (1920) – קורדיי רומולד
* ארבע ההרפתקאות החדשות של ניק ווינטר - דרמה באלהמברה (1920)
* אדום המזה (1920)
* הנחל האזוק (1920) – אנדראש בויטי
* הרוזן הקבצן (1922, מערכון) – עיתונאי
* החייל בגמלאות (1922, מערכון) – אנדראש
* עשירים עניים (1959)
* תמונות מתולדות הסרטים האילמים ההונגרים (1964, קצר)

## לקריאה נוספת
* לקסיקון אמנויות התיאטרון ההונגרי עורך ראשי. ג'רג' סקיי. בודפשט, הוצאה לאור אקדמית, 1994.
* לקסיקון לאמנויות הבמה ההונגריות (1929–1931, עורך אלדאר שופפלין)
* הברט המדבר

## קישורים חיצוניים

* אוטו טורדאי, באתר PeopleHeight

## הערות שוליים

קטגוריה:שחקני קולנוע וטלוויזיה הונגרים
קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:מנהלי תיאטראות בהונגריה
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:הונגרים שנולדו ב-1893
קטגוריה:הונגרים שנפטרו ב-1967
ג'רמי נוימרק ג'ונס

**ג'רמי ברינגטון נוימרק ג'ונס** (באנגלית: **Jeremy Barrington Neumark Jones**; נולד ב-1989) הוא שחקן קולנוע וטלוויזיה אנגלי.

## ביוגרפיה
ניומרק-ג'ונס נולד באנפילד, לונדון.

סבו וסבתו היו יהודים גרמנים שברחו לאנגליה לאחר עליית הנאצים לשלטון. בשנת 2020 קיבל אזרחות גרמנית.

## קריירה
הופעתו הראשונה של נוימרק ג'ונס הייתה בסרט הקצר "Jezebel".

בשנת 2016 הופיע בתפקיד קטן בסרט הקולנוע "הכחשה".
בשנת 2017 שיחק בתפקיד ראשי בסדרת הטלוויזיה "העמדה האחרונה".

בשנת 2020 שיחק בדרמת הטלוויזיה התקופתית "בלגרביה".

בשנת 2022 לוהק לתפקיד בסרט הקולנוע העתידי "Gateway to the West".

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים ממוצא יהודי-גרמני
קטגוריה:אנגלים שנולדו ב-1989
יחסי טורקיה–פרו

[250px|ממוזער|שרת החוץ הפרואנית [אנה מריה סאנצ'ס (מימין) נפגשת עם נשיא טורקיה רג'פ טאיפ ארדואן ורעייתו בעת ביקורם בפרו, 2016]]
**יחסי טורקיה–פרו** הם יחסי החוץ בין פרו לטורקיה.

## סקירה כללית
שתי המדינות כוננו יחסים דיפלומטיים בשנת 1952. בשנת 2010 פתחו שתי המדינות שגרירויות זו אצל זו.

## יחסים כלכליים
נפח הסחר בין שתי המדינות היה בשווי 250 מיליון דולר בשנת 2019 (יצוא/יבוא טורקי: 177.4/72.6 מיליון דולר).

## נציגויות דיפלומטיות
* פרו מחזיקה בטורקיה שגרירות באנקרה וקונסוליה כללית באיסטנבול.
* טורקיה מחזיקה בפרו שגרירות בלימה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גבעת מעמר

**גבעת מעמר** היא גבעה בגובה 136 מטרים מעל פני הים הממוקמת כשלושה קילומטרים דרומית לטייבה, בדרום השרון. היישוב הקהילתי צור יצחק בנוי על הגבעה. הגבעה תחומה בין נחל אלכסנדר בדרום לנחל אברך בצפון.

## ראו גם

* צור יצחק

מעמר
קטגוריה:השרון: גאוגרפיה
קטגוריה:מועצה אזורית דרום השרון
זרם הכנסות

**זרם הכנסות** הוא מקור הכנסה של חברה, ארגון, כלכלה אזורית או לאומית.

בעסקים, זרם הכנסות הוא לרוב אחד מהבאים: הכנסה תקופתית חוזרת, הכנסה מבוססת עסקאות, הכנסות מפרויקטים או הכנסות משירות.

## הכנסות חוזרות
הכנסה חוזרת היא הכנסה שצפויה להמשיך להיווצר באופן קבוע למשך תקופה שאינה מבוטלת. סוג זה של הכנסה מאפיין בעיקר חברות שמוכרות מנויים או שירותים. הכנסות אלו באות לידי ביטוי לרוב כחשבונות חודשיים של צרכנים קבועים, או של חוזים מסחריים הנמשכים מספר שנים. כך למשל, לקוח של חברת נטפליקס משלם לחברה באופן קבוע את החשבון החודשי. לאחר שהלקוח החל להפעיל את השירות, נטפליקס יכולה לצפות שתקבל ממנו הכנסה חודשית קבועה לתקופה הקרובה.

הכנסות חוזרות נמדדות לרוב על בסיס חודשי, כ**הכנסה חוזרת חודשית (MRR)** או על בסיס שנתי, כ**הכנסה חוזרת שנתית (ARR)**. כלומר, במקרה של ARR מדובר במדד עבור ההכנסה הצפויה מדי שנה עבור עסק או חברה. במגזר הטכנולוגי, ובדגש על חברות B2B (עסק לעסק) וחברות המספקות שירותי SaaS (תוכנה כשירות), ARR הוא מדד קריטי בהבנת רווחיות העסק ולצפות את תזרים המזומנים, בשל התבססותן לרוב על מנויים שנתיים, ועל כן הוא המדד הרווח בתעשיות אלו. עם זאת, ישנה חשיבות במדידת MRR בנוסף ל-ARR, וזאת על מנת לקבל תחזיות פיננסיות לטווחי זמן שונים.

על אף שבאופן טריוויאלי ניתן לחשב את ה-ARR לפי הסכום אותו משלמים המנויים הקיימים, לצורך הבנה איכותית יותר של ההכנסות נהוג למדוד זאת לפי הנוסחה הבאה: סכום ממנויים שנתיים קיימים + סכום מתוספות או שדרוגים למנויים קיימים - סכום פוטנציאלי שאבד עקב נטישת מנויים.

יתרון חשוב במדידת ARR על פני MRR הוא הקורלציה הקיימת, מעצם היותו הכנסה שנתית, עם עקרונות חשבונאיים מקובלים. בנוסף, הוא מעיד על חוסנה הכלכלי של חברה.

אין כללים מוגדרים לקביעה מה לכלול ב-ARR. בדרך כלל, הוא יכלול רק דמי מנוי קבועים כפי שנקבעו בחוזה. עם זאת, אין לכלול תחת הכנסות חוזרות תשלומים חד פעמיים, כמו למשל מכירת חומרה, הנחה מיוחדת או דמי שירות.

## הכנסה מבוססת עסקאות
הכנסות אלו מבוססות על מכירה צפויה של סחורות. בעל עסק יכול לצפות כי יבצע מכירות בסכום מסוים לאורך זמן. כל מכירה מייצרת הכנסה מבוססת עסקה. סוג זה של הכנסה נחשב לרוב פחות אטרקטיבי ממודל הכנסות חוזרות, בו נדרש בעל העסק לשמר את לקוחותיו הקיימים, להבדיל מלמשוך לקוחות חדשים.

## הכנסות מפרויקט
הכנסות אלו נוצרות באמצעות פרויקטים חד-פעמיים. הסתמכות על סוג זה של הכנסה מאלץ חברות להשקיע מאמצים רבים לשימור לקוחותיהם. במודל זה קיים קושי לחזות את ההכנסות, בשל הקושי לחזות את התקדמות הפרויקט ואת המשך הדרך.

## יצירת הכנסות
על פי המודל העסקי קנבס, קיימות 7 דרכים לייצר הכנסות: מכירת נכסים, דמי שימוש, דמי מנוי, הלוואות/ליסינג/השכרה, רישוי, עמלות תיווך ופרסום.

## הערות שוליים

קטגוריה:עסקים
יחסי טורקיה–פרגוואי

**[[טורקיה]]** ופרגוואי כוננו יחסים בילטרליים בשנת 1953. שגרירות טורקיה באסונסיון ושגרירות פרגוואי באנקרה נפתחו בנובמבר 2018 ובפברואר 2019 בהתאמה.

## קשרים כלכליים
נפח הסחר בין שתי המדינות היה 82.1 מיליון דולר בשנת 2019 (יצוא/יבוא טורקי: 47.1/35 מיליון דולר). היצוא העיקרי של פרגוואי הוא: פולי סויה, כותנה, שמנים, פחם, שעועית, זרעים, סובין ושאריות אחרות של ניפוי דגנים.

## הערות שוליים

קטגוריה:ערכים ללא קטגוריות פיזיות - יחסי חוץ
בוריס דב אוסוביצקי

[[האורקסטרה של ראשון. בוריס אוסוביצקי חמישי מימין בשורה האמצעית|שמאל|ממוזער|250px]]
**בוריס דב אוסוביצקי** (1864 קייב, האימפריה הרוסית - 1944, ארצות הברית) היה מאנשי העלייה הראשונה וממקימי המושבה ראשון לציון. שימש כמנהל חשבונות מטעם הברון רוטשילד, יינן ראשי ביקבי ראשון לציון, מנהל היקב ומייסדה ומנצחה הראשון של האורקסטרה של ראשון.

## ביוגרפיה
### נעוריו
בוריס דב אוסוביצקי נולד ב-1864 בקייב שבאימפריה הרוסית לשמחה בונם אוסוביצקי ואח ליהושע אוסוביצקי ולפרל. אביו שהיה רב הקנה לבניו השכלה תורנית וכללית ואוסוביצקי נשלח ללמוד בגימנסיה הממשלתית בקייב שהתנהלה בשפה הרוסית ובמקביל למד מוזיקה.

ב-1881 התחוללו באימפריה הרוסית הפרעות "סופות בנגב" שהגיעו גם לקייב בה נרצחו עשרות יהודים, רבים נפצעו ונגרם נזק רב לרכוש יהודי שהביא לאובדן מקור פרנסה של כ-800 משפחות. משפחת אוסוביצקי ברחה מהעיר לברודי שם התרכזו אלפי פליטים יהודים. המשפחה עלתה ב-1882 לארץ ישראל אך בוריס נשאר במאחור ועלה רק ב-1888.

### עבודתו ביקבי ראשון לציון
עם הגיעו ארצה התיישב בראשון לציון, שם ניהל אחיו יהושע את המושבה מטעם הברון רוטשילד. זמן מה לאחר הגיעו מונה בוריס מטעם הברון למנהל חשבונות ביקבי ראשון לציון שהיו בבעלותו של הברון.

במקביל לעבודת הפקידות החל אוסוביצקי ללמוד את תחום היין מתחוך ספרות מקצועית וכן ביקר ביקבים בבורדו שבצרפת, באלג'יריה ובתוניסיה. כמו כן מינה הברון את אוסוביצקי, בשנים 1891–1892, גם למנהל החשבונות ומנהל התפעול ביקב זכרון יעקב שם רכש ידע נוסף בתחום היין.

הידע שרכש הביא למינויו ליינן של יקב ראשון לציון ב-1893 ולאחר מספר שנים מונה למנהל היקב. בתקופה בה ניהל את היקב פעל רבות לקדם את תוצרת היקב בארץ ישראל ובעולם. ב-1900 העביר הברון רוטשילד את עסקין בארץ לידי יק"א ואוסוביצקי הפך לשכיר מטעם ארגון זה.

בנוסף למשרתו בראשון לציון מונה לתקופה מסוימת כפקיד ממונה במזכרת בתיה תחת הנהלתו של הפקיד הראשי אלפונס בלוך.

### פעילותו התרבותית
בנוסף לעבודתו ביקב פעל אוסוביצקי למען התרבות במושבה והרבה לכתוב לעיתון "האיכר היהודי" שצורף לעיתון הצבי. כמו כן היה בין יוזמי ומקימי בית העם ואף כיהן כחבר בוועד שלו. אוסוביצקי עסק גם בהוראת זמרה ונגינה במושבה כשפסגת הישגיו הייתה הקמת התזמורת של ראשון ב-1895 בשותפות עם אהרן מרדכי פריימן. אוסוביצקי אף הפך למנצח על התזמורת.

### עזיבתו את הארץ
ב-1902 התחולל משבר עולמי בענף היין ונערכו צמצומים בכוח האדם ביקב ראשון ובמסגרת זו פוטר גם אוסוביצקי. בעקבות כך עזב את המושבה וירד לארצות הברית שם נפטר ב-1944.

## מורשתו
בשיר האורקסטרה של ראשון, שכתב דן אלמגור ב-1962 והלחין שמעון ישראלי, מוזכר בוריס אוסוביצקי בבית הראשון:

## לקריאה נוספת
* אהרן מרדכי פרימן, **ספר היובל לקורות המושבה "ראשון-לציון" : מעת הוסדה תרמ"ב עד שנת תרס"ז**, הוצאת חמו"ל, 1932

## קישורים חיצוניים
* בוריס דב אוסוביצקי, באתר "אלבום המשפחות של ראשון לציון"
* 
* בוריס דב אוסוביצקי, בדף "גיבורי תרבות ישראל" באתר פייסבוק
* 

## הערות שוליים

קטגוריה:פקידי הברון רוטשילד
קטגוריה:אנשי העלייה הראשונה
קטגוריה:ראשון לציון: אישים
קטגוריה:ארץ-ישראלים שנולדו ב-1864
קטגוריה:ארץ-ישראלים שנפטרו ב-1944
רמת וייקפילד

**רמת וייקפילד** או **וייקפילד היילנד** (באנגלית: **Wakefield Highland**) היא רמה מכוסה שלג, באזור ארץ פאלמר, במרכז חצי האי האנטארקטי, שבאנטארקטיקה.

קרחון הרמס, וכן מוצאו של קרחון ויירהאוזר ומוצאו של קרחון אפרודיטה גובלים ברמת וייקפילד מצפון לרמה.

מוצאו של קרחון איירי, מוצאו של קרחון רוץ ומוצאו של קרחון סלר, גובלים ברמת וייקפילד ממערב לרמה.

קרחון פלמינג גובל ברמת וייקפילד, מדרום לרמה.

מוצאו של קרחון לוראבי, מוצאו של קרחון סאנפיקס ומוצאו של קרחון גרימלי, גובלים ברמת וייקפילד ממזרח לרמה.

## היסטוריה
### גילוי ומיפוי הרמה

הרמה צולמה לראשונה מהאוויר ב-22 בדצמבר 1947 על ידי משלחת רון לחקר אנטארקטיקה (Ronne Antarctic Research Expedition; (בראשי תיבות RARE)).

הרמה מופתה לראשונה בנובמבר 1960, על ידי סקר שטחי חסות איי פורלנד (Falkland Islands Dependencies Survey; (בראשי תיבות FIDS)).

### מקור השם

הרמה נקראת על שם הויקונט מוויקפילד שבהיית', שתרם כספים למימון המשלחת הבריטית אל ארץ גרהאם (British Graham Land expedition; בראשי תיבות: BGLE), אשר חקרה את אנטארקטיקה בין השנים 1934 – 1937.

שם זה, אושר על ידי הוועדה המייעצת לשמות אנטארקטיים של בריטניה (Advisory Committee on Antarctic Names; בראשי תיבות: UK-APC) וכן על ידי הוועדה המייעצת לשמות אנטארקטיים של ארצות הברית (Advisory Committee on Antarctic Names; בראשי תיבות: US-ACAN),ו וזאת על מנת לשמר את שמו של הר וייקפילד, אשר שונה על ידי ה-BGLE, ואשר נקרא כיום הר הואופ.

וייקפילד
וייקפילד
או דה טואלט

ממוזער|242x242 פיקסלים|בקבוקי או דה טואלט
**או דה טואלט** (בצרפתית: **Eau de toilette**; בעברית: **מי טיפוח**) הוא בושם בעל ריח קליל. הוא מכונה גם **מים ארומטיים** ויש לו אחוזי אלכוהול גבוהים. הוא מותז בדרך כלל ישירות על העור לאחר רחצה או גילוח. הוא מורכב באופן מסורתי מאלכוהול ושמנים אתרים שונים. באופן מסורתי, מוצרים אלה נקראו על שם מרכיב עיקרי; חלקם הם מי גרניום, מי לבנדר, מי לילך, מי סיגליות, תמצית מירשה או 'או דה ברטפלד'. בעקבות כך, או דה טואלט כונה לפעמים "מי שירותים" ("toilet water").

בבשמים המודרניים, לאו דה טואלט יש ניחוח פחות מרוכז מאשר לבושם (או דה פרפיום) ויותר מקולון (או דה קולון).

## סוגים
או דה טואלט הוא ריכוז חלש יותר של ניחוח מאשר בושם. ריכוז המרכיבים הארומטיים הוא בדרך כלל כדלקמן (ריכוז עולה):
* התזה ואפטר שייב: 1–3% תרכובות ארומטיות.
* או דה קולון (EdC): בשמים מסוג הדרים עם כ-2–6% בושם מרוכז מתרכובות ארומטיות.
* או דה טואלט (EdT): 5–15% (אופייני ~10%) תרכובות ארומטיות.
* או דה פרפיום (EdP), פרפיום דה טואלט (PdT): 10–20% (אופייני ~15%) תרכובות ארומטיות. לפעמים נקרא כ"או דה פרפיום" או "וינטג'".
* תמצית בושם: 15–40% (IFRA: 20%) תרכובות ארומטיות.

## ראו גם
* או דה קולון
* בושם

## קישורים חיצוניים

## הערות שוליים

קטגוריה:פרפומריה
קטגוריה:בשמים
קטגוריה:כלים ומכשירים (היגיינה)
יושב על הגדר (שיר)

"**יושב על הגדר**" הוא שיר שהקליט הזמר הישראלי אריק איינשטיין, שגם כתב את מילות השיר. יצחק קלפטר הלחין ועיבד אותו, ומיכאל תפוח הפיק אותו. הוא יצא לאור ב־1982 כסינגל מתוך אלבום האולפן "יושב על הגדר".

## רקע וכתיבה
"יושב על הגדר" יצא לאור כשיר הנושא של האלבום הנושא את אותו השם. איינשטיין הכיר את יצחק קלפטר ב־1972, עוד לפני שקלפטר הצטרף ללהקת "כוורת", כשקלפטר ליווה אותו בהופעות. איינשטיין חיבב את קלפטר והעריך מאוד את עבודתו – איתו, ואחר כך בלהקת "כוורת". שנים מאוחר יותר התקשר איינשטיין לקלפטר וביקש ממנו לעשות לו אלבום ("יושב על הגדר"). , סיפר קלפטר, שהתרגש לקבל את ההזמנה מאיינשטיין, שאותו אהב והעריץ.

איינשטיין סיפר שנושא השיר הוא אופורטוניזם, אדם היושב על הגדר ומחכה לפעול כשנוח לו – "ניצול הזדמנויות". הוא הבהיר שהשיר לא עוסק בו באופן אישי וגם לא בנושא מסוים (פוליטיקה וכדומה), אלא כללי ונתון לפרשנות אישית.

יצחק קלפטר מצידו דווקא הבין את מילות השיר כמסתייגות מפוליטיקה: "אני הזדהיתי עם התפיסה הלא פוליטית הזו. אני אוהב אקטואליה, אבל מתעב פוליטיקה ונגעל מפוליטיקאים. יש בי חוסר משיכה מוחלט לכל זה, ואישית אני גם לא חושב שזה חיבור מוצלח, מוזיקה ופוליטיקה. תמיד חשבתי שאומנים הם סקטור שאהוב על הקהל, ואין צורך להילחם בזה. מוזיקאים צריכים לעשות מוזיקה לכולם ולא לסמן את עצמם פוליטית".

## הצלחה במצעדים
"יושב על הגדר" הוצג ב"פינה לשיפוטכם" כמועמד למצעד הפזמונים השבועי של רשת ג' ב־10 באוגוסט 1982 והגיע לראש המצעד ב־3 בנובמבר 1982, שם שהה במשך שבועיים. בסך הכל צעד השיר במשך 17 שבועות, עד 22 בדצמבר 1982. במצעד הפזמונים העברי השנתי (תשמ"ג) של התחנה השיר דורג במקום הרביעי. בכך הוא היה לשירו המצליח ביותר של איינשטיין במצעדים השנתיים בשנות ה־80. במצעד השנתי של גלי צה"ל דורג השיר במקום ה־13.

### מיקומי שיא
#### מצעדים שבועיים

#### מצעדי סוף שנה

## משתתפים
מקור: עטיפת הסינגל.
* אריק איינשטיין – זמרה
* אלון הלל – תופים
* אלון נדל – בס
* יצחק קלפטר – גיטרות
* ורד קלפטר – זמרת רקע

## קישורים חיצוניים

## ביאורים

## הערות שוליים

קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שהולחנו על ידי יצחק קלפטר
קטגוריה:סינגלים שהגיעו למקום הראשון בישראל
קטגוריה:סינגלים בהוצאת NMC יונייטד אנטרטיינמנט
Not Today

**Not Today** הוא סינגל של להקת הבנים הדרום-קוריאנית BTS. הגרסה הקוריאנית של השיר פורסמה בפברואר 2017, באלבום *You Never Walk Alone,* גרסה מחודשת של אלבומם משנת 2016, *[[Wings (אלבום של BTS)|Wings]]*. הגרסה היפנית פורסמה במאי 2017, כשיר צד ב' באלבום סינגל שכלל גם גרסאות יפניות ל-"Blood Sweat & Tears" ול-"Spring Day", ובשנת 2018 נכללה גם באלבום האולפן השלישי של הלהקה בשפה היפנית, *[[Face Yourself]]*.

## הפקה
"Not Today" נכתב על ידי באנג סי-היוק, פידוג חבר BTS RM ואחרים, ותואר כשילוב של מוזיקת ראפ והיפ-הופ.

מבחינה לירית, "Not Today" הוא שיר מחאה העוסק בנושאי שחיתות שלטונית, אנטי-ממסדיות ותקרות זכוכית. "כתבתי את המילים עבור BTS כדי שלא נשתוק לגבי סוגיות חברתיות ואי צדק, ונמשיך לפתור ולהעלות בעיות", אמר RM.

## וידאו קליפ
הווידאו קליפ של השיר, בבימויו של קים סונג-ווק, פורסם בערוץ היוטיוב של ביג היט אנטרטיינמנט ב-20 בפברואר 2017. הקליפ, שעוצב בהשראת ספרי "שר הטבעות", מציג את חברי הלהקה רצים ורוקדים בחניון חשוך ולאחר מכן בנוף הררי פראי, עם כ-30 רקדני רקע לבושים בשחור. הקליפ צבר למעלה מ-13 מיליון צפיות ביוטיוב ב-24 השעות הראשונות לפרסומו, ושבר את השיא הקודם לסרטון הקיי-פופ הנצפה ביותר תוך 24 שעות, בו החזיק קודם לכן הסינגל הקודם של הלהקה, "Spring Day".

גרסת כוריאוגרפיה של הקליפ פורסמה ב-27 בפברואר 2017, וכללה צילומי תקריב וזוויות נוספות של חברי הלהקה הרוקדים, באורך כמעט כפול.

## הופעות חיות
[ממוזער|274x274 פיקסלים|חברי BTS מבצעים את "Not Today" ב[אצטדיון מטלייף שבניו ג'רזי במהלך סיבוב ההופעות Love Yourself World Tour, ב-18 במאי 2019]]
BTS הופיעו עם השיר לראשונה ב-18 בפברואר 2017, בהופעה שנערכה ב- שבסיאול, במהלך סיבוב ההופעות . ההופעה הראשונה של השיר בתוכנית טלוויזיה נערכה ב-23 בפברואר, בתוכנית המוזיקה הדרום-קוריאנית אם קאונטדאון של . בשלושת הימים הבאים ביצעה הלהקה את השיר גם ב-,  ו-Music Bank.

ב-2 בדצמבר 2017 ביצעה הלהקה את השיר ב, לצד השירים "DNA" ו-"Mic Drop". ב-29 בדצמבר ביצעה גרסת רמיקס של השיר בפסטיבל .

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי BTS
קטגוריה:שירים ביפנית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי סופרים בוי
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:שירים שהופקו על ידי פידוג
קטגוריה:שירים פוליטיים
קטגוריה:שירים על זמן
אריה פרייברגר

**אריה פרייברגר** (13 ביוני 1931 – 3 באוקטובר 2023) היה אדריכל ישראלי.

## ביוגרפיה
פרייברגר נולד למשפחה יהודית-חילונית משכילה בלבוב, כיום במערב אוקראינה ובשעתו בתחום פולין. בהיותו בן ארבע היגר עם הוריו לארץ ישראל המנדטורית. תחילה התיישבה המשפחה בתל אביב, ולאחר זמן קצר עברה להתגורר בשכונת גבעת רמב"ם בגבעתיים בבית שאותו תכנן האדריכל מאיר הורמן, אף הוא יליד לבוב וידיד המשפחה. בנערותו למד ציור אצל הצייר אהרן אבני ב"סטודיה" (כיום מכון אבני) וכן למד לנגן בצ'לו. במקביל פעל במסגרת ההגנה בתליית כרוזי החומה. לאחר שירותו הצבאי כקצין בחי״ר פנה ללימודי אדריכלות בטכניון בחיפה, אותם סיים בהצטיינות יתרה. יחד עמו במחזור למדו גם אלדר שרון, גרשון צפור, סעדיה מנדל, ישעיהו אילן ואילנה אלרוד.

את ראשית דרכו המקצועית כאדריכל החל במשרדו של האדריכל נחום זולוטוב, הוא המשיך ועבד בראשית שנות ה-60 במשרדם המשותף של האדריכלים אריה שרון ובנימין אידלסון ולאחר מכן פתח משרד עצמאי שפעל בתל אביב, הרצליה ובצרה.

לאורך למעלה משישה עשורי פעילות תכנן פרייברגר מאות בתי מידות ללקוחות פרטיים אמידים ובמקביל תכנן גם שורה של בנייני משרדים, תעשייה ואקדמיה. לרבים מהמבנים שתכנן שמור מקום מרכזי בהתפתחות האדריכלות והבנייה לגובה בישראל במחצית השנייה של המאה שעברה, וחלקם אף היו לנקודות ציון בערים הגדולות בישראל.

בשנת 2022 הופקד ארכיונו המקצועי בארכיון אדריכלות ישראל.

התגורר במושב בצרה עם אשתו דליה. נפטר בביתו ב-3 באוקטובר 2023, הותיר אחריו שלושה ילדים וחמישה נכדים.

## עבודות בולטות
*מרכזית בת גלים, חיפה (בשיתוף שרון-אידלסון ושמואל רוזוב)
*תחנת הרכבת חיפה – בת גלים, חיפה
*בניין תדיראן (כיום בית עמיטק), גבעת שמואל
*בית רובינשטיין, תל אביב
*מגדל U-בנק (במקור בנק כללי), שדרות רוטשילד, תל אביב
*בניין הפקולטה לרפואה ע"ש רפפורט, חיפה (בשיתוף ישעיהו אילן)
*מגדל הצוק, הרצליה פיתוח
*בית שקל, רחוב ארלוזורוב 111, תל אביב
*בית צרפת, רחוב תובל 5, תל אביב


PikiWiki Israel 4218 Architecture of Israel.jpg|מרכזית בת גלים
Glass building.jpg|בית רובינשטיין
Technion Faculty of Medicine.jpg|הפקולטה לרפואה ע"ש רפפורט
TA-ArieFreiberger.jpg|בית צרפת בתל אביב


## קישורים חיצוניים
*סיפור העלייה של אריה פרייברגר
*
*
*
*מיכאל יעקובסון: סיבוב במגדל יובנק בשדרות רוטשילד, באתר 'חלון אחורי', 4 בנובמבר 2022

קטגוריה:אדריכלים ישראלים
קטגוריה:ישראלים ילידי פולין
קטגוריה:ישראלים שנולדו ב-1931
קטגוריה:ישראלים שנפטרו ב-2023
נחל ביריה

**נחל ביריה** הוא נחל בגליל העליון, ליד היישוב ביריה הסמוך לעיר צפת מצפון־מערב.

מוצא הנחל ממוקם ליד הר ביריה, צפונית לצפת. משם הוא ממשיך לכיוון דרום־מערב ונשפך לנחל שכוי, הנשפך בסופו אל נחל עמוד.

ביריה
קטגוריה:צפת: גאוגרפיה
קטגוריה:ביריה
מרשאן

**מרשאן** (בצרפתית: **Marchand**) הוא שם משפחה ממוצא צרפתי שמשמעותו סוחר. 

קטגוריה:שמות משפחה צרפתיים
קטגוריה:שמות משפחה לפי עיסוק
האביב המערבי: הקרב בין הטכנולוגיה לדמוקרטיה - רגע האמת

**האביב המערבי - הקרב בין הטכנולוגיה לדמוקרטיה: רגע האמת**, הוא ספר עיון מאת פרופסור ניר שוולב מהחוג להנדסת מכונות באוניברסיטת אריאל בשומרון. הספר בוחן את השפעת העידן הדיגיטלי על היציבות החברתית בחברות מערבית. לטענת הסופר, הקיטוב החברתי הפושה בעולם מאז שנת 2008 הוא סימן אזהרה שלאורו על החברה להזדרז ולאמץ שינויים. הספר יצא לאור בהוצאת סלע מאיר בשנת 2022.

## תוכן
הספר דן במקורות לקיטוב החברתי הפושה בעולם מאז שנת 2008 ובדרכים להתמודדות עמו. בבסיס הספר החשש משינוי מהותי ובלתי הפיך ביחסי הכוחות המסורתיים הפועלים בחברה כבר בעשור הקרוב.

בשער הראשון סוקר פרופ' שוולב באופן יסודי את התהליכים הסוציולוגיים והמתמטיים לקיטוב בחברה אנושית, תהליכים כמו אפקט ע"ש תומאס שלינג, משחק השיום ועוד, ומצביע על המורכבות בבקרה על התהליכים הללו. כך לדוגמה ניסוח מתמטי של משחק השיום (The Naming Game) מצביע על כך שבמצב בו קיימת קבוצה של אנשים עם מחויבות בלתי מעורערת כלפי רעיון מסוים, כלומר שלא ניתן לשכנעם בדבר מלבד הדעה אותה הם מחזיקים, ואותה קבוצה מונה יותר מ-10% מאוכלוסיית השיח, במוקדם או במאוחר כל הרשת תאמץ את דעתם. תהליכים שונים הם המקור לשונות הכלכלית/החברתית הגדולה בתוך החברות המערביות וביניהן.

בשער השני לספר מתוארים אותם תהליכים בצילן של העידן הדיגיטלי בכללותו, הבינה המלאכותית וחברות הטכנולוגיה הגדולות. שוולב מתאר באופן כמותי ואיכותי כיצד תהליך הקיטוב תפס תאוצה. התהליך הזה אליבא דשוולב מצביע על כך שהתהליכים שנסקרו בשער הראשון שינו את אופיים מהרגע שמדורת השבט הפכה לדיגיטלית. לדוגמה, תהליך הסגרגציה של שלינג שבעולם האמיתי יכול להתארך על פני שנים מתקצר לכדי ימים ודקות ברשתות החברתיות.

בשער השלישי לספר, פרופ' שוולב מציע סדרת צעדים זהירים שעשויים להוות פתרון לבעיה. בין השאר שוולב מציע: רגולציה – שוולב מניח בספרו שרגולציה כלשהי היא בלתי נמנעת. עם זאת שוולב מניח את היסודות לניסוח זהיר של החוקים לאור המגבלות החוקיות והתרבותיות שבחברה המערבית. אחריות – טוען שעל הפרטים בחברה המערבית מוטלת האחריות לפתח הרגלים חדשים ובריאים של שיח ברשת. ומניח את האחריות הזו בידי המדינה והפרט כאחד.
באפילוג לספר שוולב מצביע על קיומה של בעיה חבוייה וגדולה שבעתיים שמתהווה עם השיפור ביכולת ניתוח ביג דאטא: האפשרות שהרשתות יוכלו לתמרן את דעת הקהל באופן ממוקד ונסתר בנושאי פוליטיקה וחברה.
הספר תורגם לאנגלית תחת הכותרת "Our western Spring: where political divide is leading us?"

## קישורים חיצוניים
*  באתר מעריב
* , פודקאסט "הבריקדה" עם אטילה שומפלבי
*  הפודקאסט של ד"ר רועי יוזביץ'
* 
## הערות שוליים

קטגוריה:ספרי הוצאת סלע מאיר
נחל גילה

**נחל גילה** הוא נחל בהרי יהודה, מדרום לירושלים.

## תוואי הנחל
הנחל מתחיל בעיר בית לחם וממשיך לעיר בית ג'אלא. משם הוא עובר מתחת לכביש 60 (בקטע כביש המנהרות). לאחר מכן הוא זורם בין שכונת גילה בירושלים לבין מנזר כרמיזאן והיישוב הקהילתי הר גילה. הנחל נשפך לנחל רפאים בקרבת גן החיות התנ"כי ואקווריום ישראל.

גילה
גילה
קטגוריה:נחל שורק
קטגוריה:בית ג'אלא
מרקלה קוונה

**מרקלה קוונה** (באנגלית: **Markella Kavenagh**; נולדה ב-30 בינואר 2000) היא שחקנית אוסטרלית.

## קריירה
לאחר שהופיעה במספר תוכניות טלוויזיה, קיבלה קוונה את תפקידה הקולנועי הראשון עם "ההיסטוריה האמיתית של כנופיית קלי" (2019) בתור ג'יין קוטר. ביולי 2019, היא זכתה לתשומת לב כשלוהקה לתפקיד אלינור "נורי" ברנדיפוט ב"שר הטבעות: טבעות הכוח" (2022), והפכה לשחקנית הראשונה שהוצמדה לפרויקט המתוקשר.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:אוסטרליות שנולדו ב-2000
קטגוריה:אוסטרלים שנולדו ב-2000
עמק הפרחים

**עמק הפרחים** הוא שיר שכתבה, הלחינה, עיבדה וביצעה הזמרת והיוצרת הישראלית אהובה עוזרי. הוא נכלל באלבום הבכורה שלה מ־1975 "היכן החייל".

השיר זכה לגרסאות כיסוי רבות.

## מצעדי מוזיקה
**גרסת דקלון, סגיב כהן ואהובה עוזרי**

ב־2016 הקליטו דקלון וסגיב כהן בשיתוף אהובה עוזרי גרסה לשיר. הגרסה הוקלטה לאלבום "בשירי האהובה עוזרי" – אלבום שלם משירי עוזרי שהקליטו דקלון וכהן, בהפקתם של דודו טסה וניר מימון. עוזרי, שכבר לא הייתה מסוגלת לשיר באותה תקופה עקב מחלתה, השתתפה בנגינה בלבד בבולבול טרנג. גרסה זאת היא הגרסה שהצליחה יותר מכל גרסאות השיר במצעדי הפזמונים. היא הגיעה למקום העשירי במצעד רשת ג' ב־3 במרץ 2016, ויצאה מהמצעד ב־31 במרץ.

## מיקומי שיא
**גרסת דקלון, סגיב כהן ואהובה עוזרי, 2016**

## משתתפים
בגרסה המקורית מ־1975 השתתפו:
* אהובה עוזרי – זמרה, בולבול טרנג
* ניסים שושן – תופים
* אבי עטר – בס
* מ. פאר – גיטרה חשמלית, ניהול מוזיקלי

## קישורים חיצוניים

* גרסת נתי לוי, 1994, באתר יוטיוב
* עמק הפרחים – דקלון וסגיב כהן מארחים את אהובה עוזרי, 2016, באתר יוטיוב
* גרסת בר צברי (בביצוע ברדיו רדיוס 100FM), 2020, באתר יוטיוב

## הערות שוליים

קטגוריה:סינגלים מ-1994
קטגוריה:סינגלים מ-2016
קטגוריה:שירים בעברית
קטגוריה:שירי אהובה עוזרי
קטגוריה:שירים על פרחים
קטגוריה:סינגלים בהוצאת גלטון
מאיה דדון

**מאיה דדון** (נולדה ב-16 ביולי 2006) היא זמרת ישראלית, שזכתה להצלחה בשנת 2022 בעקבות צאת סינגל הבכורה שלה, "חוץ ממך", שזכה להצלחה ארצית. השיר דורג במצעדים השבועיים השונים וצבר למעלה מ-2.5 מיליון השמעות בספוטיפיי ו-7.7 מיליון צפיות ביוטיוב. הסינגל השני שלה, "כמו שאני" זכה גם הוא להצלחה.

בספטמבר 2022 הוציאה את הדואט "להיות שלך" עם עדן בן זקן, ואת אלבום הבכורה שלה, חוץ ממך.

## ביוגרפיה
מאיה דדון נולדה ב-16 ביולי 2006 וגדלה בקריית שמונה. במאקו פרסמו כתבה במסגרתה נאמר שבמהלך ההסגרים הראשונים שאירעו ב-2020 היא שיתפה גרסאות כיסוי שלה באינסטגרם וביוטיוב. זמרים ישראלים כדוגמת עומר אדם ועדן בן זקן נחשפו לביצועים אלו. שוקי ביטון, בן זוגה של בן זקן, נחשף לאותן גרסאות הכיסוי ועם רוברטו החתימו אותה על חוזה הקלטות. את סינגל הבכורה שלה, "חוץ ממך" הוציאה דדון ב-12 בינואר 2022. הוא זכה להצלחה רבה במצעדי השירים בארץ, כמו גם ברשתות הסטרימינג השונות. מספר ימים לאחר יציאתו, נחשף שהוא דורג במקום הראשון בשזאם ישראל עם קרוב ל-6,000 חיפושים. הצלחתו של השיר התבטאה גם ברשת החברתית טיקטוק. ב-24 במרץ הוציאה את הסינגל השני שלה, "כמו שאני" שהצליח לשחזר את הצלחת קודמו ודורג במצעדים השבועיים, כמו גם זכה להצלחה ברשתות הסטרימינג השונות.

ב-2 במאי פרסמה גרסת כיסוי רשמית ל"שיר למעלות". הסינגל השלישי שלה, "יאללה ביי" יצא לאור בסוף יוני וזכה להצלחה. בסמוך לכך, פורסם וידאו קליפ רשמי שהועלה לערוץ היוטיוב של דדון והצליח לצבור למעלה מ-8 מיליון צפיות בסך הכול. חודשיים לאחר מכן, הוציאה את הסינגל "בלילות". בספטמבר נודע שהיא הקליטה דואט עם עדן בן זקן בשם "להיות שלך". השיר פורסם באמצע החודש, ובסמוך אליו הכריזה על אלבום הבכורה שלה, חוץ ממך. במסגרת האלבום, הקליטה מחדש את להיטה של רינת בר "פיו פיו".

בשנת 2023 הוציאה את שיר הגאווה "פוני" עם ג'טפייר. ב-13 באוגוסט הוציאה את הסינגל "רוצה לאהוב אותך". ב-30 באוגוסט פורסם כי דדון היא מופע החימום במופעים של הזמרת נועה קירל בפארק הירקון במהלך ספטמבר 2023. ב-28 בינואר 2025 הוציאה את הסינגל "מישהו אחר" עם אלקנה מרציאנו. 

דדון התגייסה ב-2025 לצה"ל לשירות במסגרת הלהקות הצבאיות.

## דיסקוגרפיה
### אלבומי אולפן
* 2022: חוץ ממך

### סינגלים

## פרסים ומועמדויות

## קישורים חיצוניים

* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות מוזיקה מזרחית ישראליות
קטגוריה:חברות להקת חיל החינוך
קטגוריה:קריית שמונה: אישים
קטגוריה:ישראלים שנולדו ב-2006
קטגוריה:ישראליות שנולדו ב-2006
רצח שולמית רחל עובדיה

**רצח שולמית רחל עובדיה** הוא פיגוע שאירע ב־20 בספטמבר 2022, סמוך לשעה 16:30 אחר הצהריים ברחוב החשמונאים בחולון, כשפלסטיני מקלקיליה בן 28, בעל היתר כניסה לישראל שעבד בבנייה בעיר, הכה למוות במוט ברזל את שולמית רחל עובדיה בת 84, ולאחר מכן נמלט והתאבד בתלייה בתל אביב. לאחר הרצח התברר שהפלסטיני לקה בנפשו.

## הפיגוע
בבוקר יום שלישי, 20 בספטמבר 2022, נכנס המחבל מוסא סרסור לישראל עם היתר כניסה לצורכי עבודה, דרך מעבר אייל הסמוך לקלקיליה. אחר הצהריים, בחולון, הוא תקף בעזרת חפץ כבד את שולמית רחל עובדיה, כבת 84, שהתגוררה בבניין הנמצא מטרים בודדים מאתר בנייה בו עבד, ואז נמלט מהמקום.

במהלך הלילה נערך מצוד אחר המחבל, ובבוקר שלמחרת (רביעי) אותרה גופתו כשהיא תלויה בבניין נטוש ברחוב בר כוכבא, בתל אביב, וההנחה היא שהוא התאבד בתלייה.

מחקירת הפיגוע עולה כי בשבועיים שקדמו לו הרוצח עורר פעמיים את חשדו של פקח עירוני, שהזמין את המשטרה, והפלסטיני שוחרר לדרכו לאחר שהציג אישור עבודה בתוקף. החקירה העלתה כי אין לו רקע ביטחוני או השתייכות לאחד מארגוני הטרור וגם לא התבטאויות פומביות לאומניות מצידו, ולא עלו סימנים שאדם אחר סייע לו בביצוע הרצח או במנוסה.

בעקבות הרצח פורסם שהרוצח, מוסא סרסור, אובחן בבית חולים פלסטיני כמתמודד עם סכיזופרניה וניתנה המלצה לאשפזו.

## קישורים חיצוניים
* 
* 

## הערות שוליים

קטגוריה:טרור פלסטיני
קטגוריה:חולון: פיגועים
קטגוריה:פיגועי טרור בישראל ב-2022
חוץ ממך

**חוץ ממך** הוא אלבום הבכורה של הזמרת הישראלית מאיה דדון. האלבום יצא לאור ב-20 בספטמבר 2022 על ידי חברת התקליטים איי ליסט. מתוך האלבום יצאו חמשת הסינגלים: "חוץ ממך" (שיר הנושא מתוכו), "כמו שאני", "יאללה ביי", "בלילות", ו"להיות שלך" (ביחד עם עדן בן זקן).

שיתוף הפעולה הראשון של דדון, "להיות שלך" יצא חמישה ימים לפני חוץ ממך.

## רקע והפקה
בינואר 2022 הוציאה מאיה דדון את "חוץ ממך" כסינגל הבכורה שלה, כסינגל המוביל מתוך האלבום וכשיר הנושא שלו. כמה חודשים לאחר מכן, הוציאה את "כמו שאני", ובהמשך את הסינגל השלישי מתוך האלבום "יאללה ביי"; הוא זכה להצלחה רבה כאשר לווה בווידאו קליפ נלווה שפורסם בסמוך ליציאתו והצליח לצבור למעלה מ-6.5 מיליון צפיות ביוטיוב בסך הכול. לאחר יציאתו, חדלה דדון מלהוציא סינגלים נוספים עד שב-25 באוגוסט הודיעה על סינגל רביעי וחדש בשם "בלילות" שלא לווה בקליפ, בשונה מקודמו.

באמצע ספטמבר 2022 הודיעה דדון שבכוונתה להוציא דואט עם עדן בן זקן בשם "להיות שלך", תוך שפרסמה את עטיפתו הרשמית. את השיר הוציאה לבסוף ב-15 בספטמבר ואת אלבום הבכורה עצמו הוציאה חמישה ימים לאחר מכן. בנוסף לחמשת הסינגלים שנכללו בו, הקליטה דדון שלושה שירים חדשים: "ענטוזים", "נוף לגעגוע" ו"ויראלי". בנוסף אליהם, הקליטה גרסת כיסוי ללהיטה של רינת בר "פיו פיו" שיצא במקור בשנת 1999 וזכה להצלחה רבה בטיקטוק מספר עשורים לאחר יציאתו.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2022
קטגוריה:אלבומים בעברית
חוויית הרוכבים

**חוויית הרוכבים** היא אתר נופש פעיל על רכס הכרמל, המציעה לינה, אירוח באוהלים, שירותי הסעדה ומבחר אטרקציות למשפחות ולכל הגילים. חוות הסוסים שבה היא אחת מהראשונות והגדולות בישראל.

## היסטוריה
חוויית הרוכבים הוקמה בשנת 1983 בכפר חיטים, כחוות רכיבה וטיולים באזור הכנרת והגליל על ידי אילן פלג, בשלב מאוחר יותר התרחבה החווה ופתחה שלוחה נוסף במלון "גני חמת" באזור חמי טבריה, ואל פעילויות הרכיבה התווספה תיירות ימית. לאחר מספר שנים נוכחו עובדי החברה והבעלים כי הרכיבה באזור הגליל קשה ומעייפת עבור הסוסים, והתקבלה ההחלטה לעבור לסביבה נוחה יותר – אזור רכס הכרמל. פלג הגיע עם משפחתו לצומת בית אורן, שם פגש בדוביק רוטנברג, מ"פ הצנחנים מהקרב על גבעת התחמושת. מתוך אחוות לוחמים, נוצר חיבור אישי עמוק, ועלה רעיון שרוטנברג יקים מלון בבית אורן, ופלג יקים שם את החווה. בעקבות הליכים ביורוקרטיים מורכבים פתיחת המלון נמנעה, אך פלג פתח את החווה, ומשנת 1989 היא ממוקמת בצומת בית אורן. כדי לתת מענה וחוויה כוללת לתיירים המקומיים והזרים המגיעים למקום, הרחיב פלג את חוויית הרוכבים ופתח בה מסעדת בשרים מעושנים וגריל בשם "קאת בלו", ב-2014 הקים את מתחם הגלמפינג, בו נמצאים היום כ-30 אוהלים ממוזגים ומרווחים. בשונה ממתחמי גלמפינג אחרים בארץ – חוויית הרוכבים מציעה אירוח מלא הכולל ארוחות ופעילויות קיט ונופש רבות: רכיבה על סוסים בשמורת הכרמל, טיולי תוםקאר, סנפלינג,  ועוד.

בנוסף לגלמפינג, חוויית הרוכבים מציעה קייטרינג ופעילויות יומיות רבות לחברות וארגונים, והיא מפעילה ימי גיבוש ומארחת כבר שנים רבות את הגופים הגדולים והמובילים בישראל.

### אילן פלג
נולד ב-1951 בישראל, פלג נמשך ועסק מצעירותו בענף התיירות, לאחר שירות צבאי קרבי בגדוד צנחנים, פלג התמקם באזור הגליל ופיתח מיזמי תיירות רבים, שירותי ואירועי קייטרינג, ולקח חלק בהקמת אתרי נופש בארץ, ביניהם שמורת נחל האסי, חוף דור ועוד.

## קישורים חיצוניים
* 

* 

קטגוריה:ישראל: אטרקציות תיירותיות
קטגוריה:בית אורן
קטגוריה:הכרמל
חוץ ממך (שיר)

"**חוץ ממך**" הוא סינגל שהוקלט על ידי הזמרת הישראלית מאיה דדון. השיר יצא לאור ב-12 בינואר 2022, על ידי חברת התקליטים איי ליסט, כסינגל המוביל מתוך אלבום הבכורה שלה הנושא את אותו השם, חוץ ממך. לאחר יציאתו, הוציאה דדון את "כמו שאני" כסינגל השני מתוך האלבום.

השיר הגיע למקום השני בעשירייה והצליח לשהות במצעד במשך מספר שבועות רצופים.

## רקע וכתיבה
השיר נכתב על ידי מאור שטרית ורון ביטון והופק על ידי שטרית גם כן. בסמוך ליציאתו, זכה "חוץ ממך" להצלחה ארצית והושמע מאות פעמים בתחנות הרדיו השונות, במאקו נכתב: "אנה זק והזמרת בת ה-15 וחצי מאיה דדון מנהלות בימים האחרונים קרב על פסגת הפלייליסטים של הסטרימינג".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.

## וידאו קליפ
האודיו הרשמי של "חוץ ממך" שפורסם בערוץ היוטיוב של מאיה דדון ב-12 בינואר 2022 הצליח לצבור למעלה מ-7 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2022
קטגוריה:סינגלי בכורה מ-2022
קטגוריה:שירי מאיה דדון
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים על כאב לב
כמו שאני

"**כמו שאני**" הוא סינגל שהוקלט על ידי הזמרת הישראלית מאיה דדון. השיר יצא לאור ב-24 במרץ 2022, על ידי חברת התקליטים איי ליסט, כסינגל השני מתוך אלבום הבכורה שלה, חוץ ממך. לאחר יציאתו, הוציאה דדון את "יאללה ביי" כסינגל השלישי מתוך האלבום. בכתיבת השיר, הייתה מעורבת עדן בן זקן.

השיר הגיע למקום הרביעי בעשירייה והצליח לשהות במצעד במשך מספר שבועות רצופים.

## רקע וכתיבה
השיר נכתב על ידי עדן בן זקן, מאור שטרית ורון ביטון והופק על ידי שטרית גם כן. לאחר יציאתו של "כמו שאני", הודיעה דדון בספטמבר 2022 כי בכוונתה להוציא דואט עם בן זקן (שהייתה מעורבת בכתיבת "כמו שאני"). את השיר הוציאו השתיים לבסוף ב-15 בספטמבר באותה השנה, כמה ימים לפני יציאת אלבום הבכורה של דדון, חוץ ממך.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.

## וידאו קליפ
האודיו הרשמי של "כמו שאני" שפורסם בערוץ היוטיוב של מאיה דדון ב-24 במרץ 2022 הצליח לצבור למעלה מ-3.7 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מאיה דדון
קטגוריה:שירים בעברית
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהולחנו על ידי עדן בן זקן
קטגוריה:שירים שהולחנו על ידי רון ביטון
קטגוריה:שירים על כאב לב
קטגוריה:שירים על פרידה
אלף כוכבים

"**אלף כוכבים**" הוא שיר שהוקלט על ידי הזמר והזמרת הישראלים איל גולן ועדן בן זקן. הוא יצא לאור ב-29 במאי 2022 בהוצאת חברות התקליטים ליאם הפקות, שרית הפקות והליקון ארומה מיוזיק, ונכלל בתוך אלבום האולפן השישי של בן זקן עם או בלי לאהוב שיצא במאי 2022, וגם באלבומו של גולן *[[2023 (אלבום של אייל גולן)|2023]]* שיצא במרץ 2023.

"אלף כוכבים" נכתב על ידי בן זקן, ביחד עם סתיו בגר, איתי שמעוני ורון ביטון. הוא הגיע למקום השלישי במדיה פורסט.

נכון לאוגוסט 2025, לשיר יש למעלה מ-17 מיליון צפיות ביוטיוב.

## רקע וכתיבה
לאחר שנחשף כי גולן ובן זקן מתכוונים להקליט שיר יחד, נודע כי שמו הוא "אלף כוכבים"; הוא נכתב והולחן על ידי רון ביטון, סתיו בגר, איתי שמעוני ובן זקן והופק על ידי בגר בלבד. כשיצא, זכה לתשומת לב והקליפ שלו תואר במעריב ככזה הכולל "אווירת קיץ וחופש". על אף שיצא לבסוף, תוכנן השיר להיגנז ולא לצאת לאור.

## ביקורת
לאחר יציאתו של השיר, הופנו כלפיו מספר ביקורות. באת נכתב: "הפעלתי את 'רדאר הפמיניסטית' שלי כשהקשבתי ל"אלף כוכבים", אבל לא מצאתי בו טקסטים שגרמו לי לעקם את האף. מדובר בשיר אהבה גנרי עם ביט מוצלח וקליפ שמציג את התהילה של השניים וציפיית הקהל לשיתוף פעולה ביניהם. אבל אם יורשה לי לפנות מעל במה זו לעדן בן זקן: באמת?".

יוסי חרסונסקי העניק לו שלושה כוכבי זהב וכתב: "לעצם העניין: הדואט הזה הוא חלק ממגמת האינסטנט שמאפיינת את שירי האוטוסטרדה המצויים. להיט דאנס אלקטרו חפלאי חלול שמתהדר בקולות ליגת על. הוא יגיע להיכלים, למועדונים, לאצטדיונים. יעשה את העבודה. מבחינת הנפשות המזמרות – זה-מה-חשוב. תרצו או לא, השיר הזה יעשה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אייל גולן
קטגוריה:שירי עדן בן זקן
קטגוריה:דואטים
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי סתיו בגר
קטגוריה:שירים שנכתבו על ידי רון ביטון
קטגוריה:שירים שהולחנו על ידי איתי שמעוני
קטגוריה:שירים שהולחנו על ידי עדן בן זקן
קטגוריה:שירים שהולחנו על ידי סתיו בגר
קטגוריה:שירים שהולחנו על ידי רון ביטון
קטגוריה:שירים שהופקו על ידי סתיו בגר
קטגוריה:שירים על אושר
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת ליאם הפקות
קטגוריה:סינגלים בהוצאת שרית הפקות
ריקי פק

**רישו ג'רון-פליקס פאק** (באנגלית: **Richaud Jeron-Felix Pack**; נולד ב-17 באוקטובר 1992) הוא כדורסלן אמריקאי המשחק בעמדת הקלע בהפועל באר שבע-דימונה.

## קריירה
פק החל לשחק באופן מקצועני באת'ה אנגומיס מליגת העל הקפריסאית. בעונת 2017/2018 שיחק באמטקס זורנוצה מהליגה הספרדית הרביעית, בה העמיד ממוצעים של 20.4 נקודות, 2.8 ריבאונדים ו-2.3 אסיסטים למשחק. לאחר מכן עבר למנורקה מהליגה הספרדית השלישית, וממנה המשיך לקוריהאיט הפינית ולווינה מליגת העל האוסטרית. ב-28 בדצמבר 2020 קלע 55 נקודות בניצחון קבוצתו בהארכה 104–101 על טרייסקירכן ליונס, וקבע את שיא הנקודות למשחק בודד בהיסטוריית הליגה.

ב-10 באוגוסט 2021 חתם בהפועל עפולה מהליגה הלאומית, והעמיד ממוצעים של 22.3 נקודות, 3.7 ריבאונדים, 2.7 אסיסטים ו-1.3 חטיפות ב-32 דקות למשחק בשלושה משחקים בהם שיחק. ב-22 בפברואר 2022 חתם בהפועל מגדל העמק-יזרעאל, גם היא מהליגה הלאומית, וב-14 משחקים העמיד ממוצעים של 24.4 נקודות, 5.2 ריבאונדים, 4.5 אסיסטים ו-1.6 חטיפות ב-34 דקות למשחק, וסיים כמלך הסלים של הליגה הלאומית.

ב-19 בספטמבר 2022 חתם בהפועל באר שבע דימונה מליגת העל.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מרילנד
קטגוריה:כדורסלני הפועל עפולה
קטגוריה:כדורסלני הפועל מגדל העמק
קטגוריה:כדורסלני הפועל באר שבע
קטגוריה:אמריקאים שנולדו ב-1992
היתר אכילת פועל

[ממוזער|250px|מיון אגסים ומשמשים לאריזה, [קיבוץ לביא, שנות ה-60]]

**היתר אכילת פועל** היא מצוות עשה מתוך תרי"ג מצוות המחייבת כל חקלאי שמעסיק פועלים לתת להם לאכול מהדבר שבו הם עוסקים בשעת העבודה.

## מקור
נאמר בתורה: .

בתלמוד הבבלי מבואר כי פסוקים אלו עוסקים בפועל שעובד בחקלאות, שמותר באכילת הפירות המחוברים לקרקע בזמן עבודתו.

## טעם המצווה
בטעם המצווה כתב ספר החינוך:

## דיני המצווה
מעיקר הדין פועל יכול לאכול רק בשעת העבודה, אך לא בזמנים אחרים ואפילו לא בהפסקות, אמנם על מנת שלא יבטל ממלאכתו בשעה שאוכל, תיקנו חז"ל שמותר לפועל לאכול בזמן המנוחה בין פעולה לפעולה.

בתלמוד נאמרו כמה הגבלות על היתר אכילת הפועל:
* מותר לפועל לאכול רק מאותו המין בו הוא מתעסק ולא מדברים אחרים. גם לגבי עץ אחר מאותו המין, הרמב"ם פוסק שהפועל העושה בגפן אחת אינו רשאי לאכול מפירות גפן אחרת. השולחן ערוך מוסיף, שאם הפועל כבר אכל מהגפן האחרת אין מוציאים ממנו.
* היתר האכילה הוא רק לדברים שהם גידולי קרקע ורק כאשר עוסק בקטיפת הפירות.
* הפועל יכול לאכול רק במקום העבודה, אך נאסר עליו לקחת את האוכל לביתו, וכמשמעות הפסוק: 

לשיטת רבי אלעזר בן חסמא האכילה מוגבלת עד לשווי המשכורת של הפועל. אולם לדעת חכמים אין הגבלה על כמות האכילה והפועל יכול לאכול כמה שירצה, אך חכמים ממליצים לפועל לא לאכול יותר מידי כדי שיהיה משתלם להעסיק אותו.

אדם שמעסיק פועלים בפירות של נטע רבעי שאסורים באכילה, חייב לפדות אותם בכדי לאפשר לפעולים לאכול מהם בשעת העבודה, אלא אם כן הוא הודיע להם מראש שהם הולכים לעסוק בנטע רבעי, שאז הוא לא חייב לפדותו.

במשנה במסכת בבא מציעא מובא שהמנהג הוא ששומרי פירות תלושים, אוכלים מהפירות, אך אין זו חובה מן התורה. בניגוד לשומרי פרדסים שאינם אוכלים אפילו מכח המנהג.
### ההשלכה לגבי חיוב מעשרות
במסכת מעשרות מובא הכלל:

אחד מתנאי החיוב של תרומות ומעשרות הוא שפירות שנגמרה מלאכתם אינם חייבים במעשרות אלא רק אחרי שיחול עליהם אחד הדברים הקובעים למעשר. אחת האפשרויות היא שהפירות נמכרו. המשנה במעשרות קובעת שכל עוד הפועל אוכל ממה שזיכתה לו התורה ולא מכוח עסק שערך עם המעביד, הפירות נחשבים כפירות שלא נמכרו, ומותר לו לאכול מהם מבלי לעשר.

## קישורים חיצוניים
* 
* 

## הערות שוליים

קטגוריה:מצוות עשה
קטגוריה:פרשת כי תצא
קטגוריה:בבא מציעא: סוגיות תלמודיות
קטגוריה:משפט עברי: דיני ממונות
מרקורי-אטלס 8

**מרקורי-אטלס 8** (או **MA-8**) הייתה משימת החלל המאוישת החמישית של ארצות הברית במסגרת תוכנית מרקורי. האסטרונאוט וולטר שירה שוגר בחללית ב-3 באוקטובר 1962, והפך לאמריקאי החמישי בחלל. החללית שוגרה באמצעות משגר אטלס D לטיסה שנמשכה 6 הקפות וארכה 8 שעות, 13 דקות ו-11 שניות.

## צוות
**טייס:** וולטר שירה

**טייס גיבוי:** גורדון קופר

## מהלך המשימה
### ההכנות למשימה
וולטר שירה היה צריך להתרכז בהערכת ביצועי החללית ופחות בניסויים מדעים. למרות שאותה תקופה ברית המועצות כבר שלחה טיסה מאוישת ל-5 יממות, הוחלט להתרכז כמתוכנן בטיסה קצרה. במקור הטיסה הייתה מתוכננת ל-16 בספטמבר. עקב בעיות באספקת דלק ומספר בעיות טכניות היא נדחתה ל-1 באוקטובר. בהמשך היו בעיות עם משגר ולא היה ניתן לבצע שיגור במועד. השיגור בוצע בהצלחה ב-3 באוקטובר.

### מהלך הטיסה
במהלך ההקפה הראשונה היו בעיות חום בתא הטייס, בסופו של דבר שירה הצליח להביא את הווסת למצב הרצוי. במהלך הטיסה שירה ביצע מספר ניסויים והשגיח על פעילות מערכות החללית. במהלך הפקה הרביעית בוצע שיחה עם ג'ון גלן ששודרה ישירות בטלוויזיה ורדיו. לאחר ביצוע 6 הקפות בוצע נחיתה כ-320 ק"מ מהמקום המתוכנן. במהלך הנחיתה שירה היה צריך להתערב בעבודת מערכות אוטומטיות.

עקב עננות גבוהה צילומים שבוצעו היו באיכות ירודה. לעומת זאת מבחינה טכנית הטיסה עברה בהצלחה והוכיחה אמינות המערכות. הדבר אפשר להגדיל משך הטיסות הבאות ליממה ויותר. בעקבות הטיסה ובהמלצת שירה בוצעו שינויים רבים בחללית וציוד שלא נוצל הורד ממנו.

החללית מוצגת כיום במרכז החלל קנדי.

## קישורים חיצוניים

* תוצאות הטיסה 
* ד"ח סיכום של נאס"א
* תיאור המשימה

קטגוריה:תוכנית מרקורי
קטגוריה:1962 בארצות הברית
קטגוריה:1962 במדע
אליאב זוהר

**אליאב זוהר** (נולד ב־15 בפברואר 2000) הוא זמר-יוצר, מלחין, פזמונאי ומוזיקאי ישראלי. זוכה העונה התשיעית של "הכוכב הבא".

## ביוגרפיה
זוהר נולד בקריית גת לימית ומיקי זוהר. אביו היה חבר במועצת קריית גת, נבחר כחבר כנסת ומונה לשר, ואימו מתווכת נדל"ן. הוא הבכור מבין ארבעה אחים.

בגיל 13, הוציא את אלבומו הראשון. כשהיה בן 16, עזב את בית הספר ופתח אולפן הקלטות. בגיל 18, התגייס לצה"ל ושוחרר לאחר זמן קצר. כשהיה בן 19 נרשם ללימודים בבית הספר רימון.

## קריירה מוזיקלית
בשנת 2018 התמודד זוהר בתוכנית "אביב או אייל" ולא עבר את שלב הקהל.

בשנת 2022 הוציא את השירים "תפתחי חלון", "מדינה בהמתנה", "היא לא מבינה" ו"יש לך". באותה שנה זכה בתוכנית המציאות "הכוכב הבא" בעונה התשיעית. באודישן שלו ביצע שיר מקורי שלו, "מיכל" שמבוסס על אהבה נכזבת שעבר. לאחר הצלחת האודישן עם ציון של 89% וכ-1.6 מיליון צפיות ביוטיוב, זוהר הוציא לאור את הגרסה הרשמית כסינגל, שהגיעה בשיאה למקום הרביעי במצעד מדיה פורסט. זוהר נכנס לנבחרת וניצח במקום הראשון בגמר לאחר שגם בגמר ביצע את השיר "מיכל". במהלך התוכנית, זוהר ביצע כמה משיריו המקוריים כמו "שדים בעיניים", "אצלי", "יש לך" ו"תפתחי חלון", שהגיע לצמרת מצעד מדיה פורסט. באותה שנה, בפרק הראשון של העונה ה-20 של תוכנית החיקויים "ארץ נהדרת", הקומיקאי אוראל צברי חיקה את זוהר בחיקוי חד-פעמי לכבוד הפרק הראשון. בנובמבר 2022, שחרר רשמית את השיר "שדים בעיניים" שביצע ב"כוכב הבא". הסינגל הגיע למקום ה-18 במצעד השבועי של מדיה פורסט.

ב-14 בפברואר 2023 שחרר את השיר "אצלי" שגם אותו ביצע בכוכב הבא. ב-20 במרץ 2023 שחרר זוהר את השיר "תלוי איך מסתכלים על זה". ב-28 במאי 2023 הוציא את השיר "עוד לא עובר לי" עם סולן להקת 'היהודים' תום פטרובר.

אלבום הבכורה שלו, "מיכל", יצא לאור ב-30 ביולי 2023. בספטמבר 2023 זכה בתואר פריצת השנה של מדיה פורסט לשנת 2022.

ב-1 בנובמבר 2023, במהלך מלחמת חרבות ברזל, הוציא את השיר "בגוף אחד".

ב-11 במרץ 2024 הוציא את הסינגל "מה ששלך שלך". ב-9 במאי של אותה השנה יצא לאור אלבום האוסף "ישראל בידור – שרים למדינה", בו ביצע זוהר את השיר "שירו של שפשף" לצד ליהי טולדנו.

ב-18 באוגוסט 2024 הוציא את הסינגל "תברחי".

ב-12 בדצמבר 2024 הוציא את הסינגל "איך בסוף", ראשון מתוך אלבומו השני. ב-12 בינואר 2025, זוהר הוציא סינגל שני בשם "אז מה" מתוך אלבומו השני. ב-16 בפברואר הוציא את הסינגל "אבודה בתל אביב".

ב-1 ביולי הוציא את השיר "ימים טובים באים עליי".

## חיים אישיים
ביוני 2024 התארס לבת זוגו ספיר מסיקה. ב-1 בספטמבר השניים נישאו. באוגוסט 2025 נולדה להם בת. מתגורר בקריית גת.

זוהר מדבר באופן פתוח על קרבתו לדת, וסיפר שהוא מרבה לבקר במערת המכפלה שבחברון, טובל במקווה, קורא תהילים ומתפלל.

## דיסקוגרפיה
### אלבומי אולפן
* 2023: מיכל

### סינגלים

### שירים נוספים במצעדים

## פרסים ומועמדויות

## קישורים חיצוניים

* 
* 

## הערות שוליים

קטגוריה:מוזיקאים ישראלים
קטגוריה:זמרים ישראלים
קטגוריה:זוכי הכוכב הבא
קטגוריה:משתתפי גולסטאר
קטגוריה:בוגרי רימון בית ספר למוסיקה
קטגוריה:קריית גת: אישים
קטגוריה:ישראלים שנולדו ב-2000
שרק (מוזיקאי)

**שי הורוביץ** (נולד ב-28 בנובמבר 1995), הידוע בשם הבמה **שְׁרֶק** (או באנגלית: **ShrekDiMC**) הוא ראפר וזמר ישראלי, חבר לשעבר בצמד "שרק וצוקוש".

## ביוגרפיה
הורוביץ גדל ביישוב שערי תקווה שבשומרון למשפחה דתית לאומית. הוא החל ליצור מוזיקה בגיל 14. החל משנת 2016 העלה קטעי ראפ שלו ליוטיוב, בהם לעיתים אירח את חבריו. בהמשך הצטרף להרכב "כנען מיוזיק גרופ", לצד הראפרים דראפט ו-SXL, ונהג להשתתף באירועי באטל ראפ לצד ראפרים נוספים מסצנת ההיפ הופ הישראלי.

בשנת 2018 חבר לראפר צוקוש, תחת הצמד "שרק וצוקוש", והוציאו את סינגל הבכורה שלהם, "בראש שלי". באוגוסט 2019 יצא אלבום הבכורה שלהם, "בראש שלי", בחברת התקליטים של הראפר סאבלימינל, "תאקט רקורדס". ב-2020 הוציא הצמד אלבום נוסף, "באנו לתקן". בשנת 2021 הודיעו על פירוק הצמד. לאחר הפירוק, השתתף שרק באלבום הבכורה של צוקוש, "שלם", בשיר "רוקסטאר".

ביולי 2022 הוציא את סינגל הסולו הראשון שלו לאחר פירוק הצמד, "רילקסי", ובספטמבר אותה השנה הוציא את אלבום הבכורה שלו, "ראפרטואר", שהופק במלואו על ידי חברו לצמד לשעבר צוקוש. עוד באותו החודש, התארח באלבומו השני של צוקוש, "ילד זין", בשיר "חרטא". בהמשך השנה יצא אלבומו השני, "רילקסי". באלבום משתתפים אופק אדנק, ביג סאזו, לירון דהן, רון נשר, צוקוש ומיכאל סוויסה.

ב-12 במרץ 2023 שרק ביצע קאבר לשיר של שבק"ס "נופל וקם" ביחד עם דילן דרור לתרומת הקהילה.

ב-3 באוגוסט 2023 הוציא את הסינגל "חייאתי" עם רואי אדם, שהגיע למקום ה-54 במצעד "היטליסט" של מאקו.

ב-26 באוקטובר 2023 יצא השיר "תרקוד לנצח" שכתב עבור הזמר הישראלי עומר אדם והרכב הטראנס הפסיכדלי הישראלי אינפקטד מאשרום. השיר יצא בצל מלחמת חרבות ברזל והוקדש לזכר נרצחי הטבח בפסטיבל נובה. ב-27 בנובמבר 2023, עומר אדם ושרק הוציאו יחד שיר חדש בשם "השמחה / מדברים על שלום", אותו הקדישו לזכרם של משה ואליעד אוחיון, שנהרגו במהלך שחילצו את תושבי אופקים במהלך טבח שבעה באוקטובר. השיר הוא למעשה מאשאפ של השיר "מדברים על שלום" ו"השמחה" של צ'ולו. השיר הגיע למקום ה-35 במצעד ה"היטליסט" של מאקו.

ב-18 בפברואר 2024 הוציא מיני-אלבום בשם "דמעות של גבר". ב-16 באפריל הוציא בשיתוף עם אודיה ועומר אדם את השיר "צמוד צמוד". ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע שרק את השיר "איזה דבר" לצד אלקנה מרציאנו. ב-26 במאי הוציא שיר משותף עם עומר אדם בשם "ראיתי עולם".

ב-12 בינואר 2025, כחלק מהקמפיין להעלאת מודעות לבריאות הנפש על רקע מלחמת חרבות ברזל אותו השיקה עמותת ער"ן, הושק שיר בשם "S.O.S" בהשתתפות האמנים נונו, שרק, כהן, עדן דרסו והמפיק אורי שוחט.

## חיים אישיים
בשנת 2024 נישא הורוביץ לשקד ביתן. השניים גרים בפתח תקווה ולהם בן.

גדל כדתי ולמד בישיבת חב"ד בבני ברק.

## דיסקוגרפיה
### אלבומי אולפן
*2022: ראפרטואר
*2022: רילקסי

#### שרק וצוקוש
* 2019: בראש שלי (בהרכב שרק וצוקוש)
* 2020: באנו לתקן (בהרכב שרק וצוקוש)

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:זמרים-יוצרים ישראלים
קטגוריה:יוצאים בשאלה
קטגוריה:אמנים ישראלים הידועים בשם במה
קטגוריה:ישראלים שנולדו ב-1995
יהושע אלטמן

**יהושע (שייע) אלטמן** (נולד ב-1943) הוא איש חינוך והתיישבות ישראלי, מילדי קיבוץ כפר עציון לפני מלחמת העצמאות וממייסדיו לאחר מלחמת ששת הימים; מזכ"ל תנועת בני עקיבא בשנים 1988–1990.

## קורות חיים
נולד ב-י"ד באדר ה'תש"ג (פברואר/מרץ 1943) בכפר פינס לטובה, ילידת גרמניה ו, יליד הונגריה, חברי "קבוצת אברהם" שייסדו זמן קצר לאחר מכן את כפר עציון. אביו היה מפקד הנוטרים בגוש עציון. במלחמת העצמאות היה אביו סגן מפקד הגוש. עם התחזקות הקרבות בגוש עציון, הועברו הנשים והילדים, ובכללם יהושע ואחיו, למנזר רטיסבון בירושלים. ביום האחרון לפני נפילת הגוש, לאחר נפילת המפקד משה "מוש" זילברשמידט, התמנה אביו למפקד הגוש, ונהרג בקרב על כפר עציון יום לפני הכרזת העצמאות, כשיהושע היה בן חמש. לאחר מספר חודשים הם עברו יחד עם פליטי כפר עציון לגבעת עלייה שביפו. לאחר מספר שנים התקבלו כחברי קבוצת יבנה. למד בתיכון בקבוצת יבנה, והתגייס לנח"ל, שם שירת כמפקד כיתה. לאחר שירותו הצבאי למד למשך כשנה בישיבת מרכז הרב, שם פגש את חברי כפר עציון חנן פורת ויעקב גל, והם התחילו לדבר על שיבה לכפר עציון. באותה העת, הוא עמד לקראת נישואיו, ובדיוק אז פרצה מלחמת ששת הימים והוא גויס למילואים ולחם בחזית סיני ובחזית רמת הגולן. לאחר סיום המלחמה היה ממובילי החזרה לגוש עציון, והיה מהגרעין המייסד של קיבוץ כפר עציון שבו התמנה למרכז המשק. ברית המילה של בנו הייתה הראשונה בקיבוץ מאז נפילתו.

כיהן כמזכ"ל בני עקיבא מ־1988 עד 1990.

## חיים אישיים
נשוי ללאה, ששכלה אף היא את אביה  ואת אחותה  בהפצצה של מטוס מצרי בקבוצת יבנה במהלך מלחמת העצמאות. לאה הייתה בעבר מזכירה בבית ספר שדה כפר עציון. לזוג חמישה ילדים.

## לקריאה נוספת
* עמיה ליבליך, **ילדי כפר עציון**, תשס"ז, עמ' 399 - 403.
* נעימה ברזל, **המתנחלים בלבבות**, 2017, פרק ראשון: "ההקמה המחודשת של כפר עציון: הקיבוץ והאתוס".
## קישורים חיצוניים
* ראיון עם יהושע אלטמן, בית ספר שדה כפר עציון, סרטון באתר YouTube.
* 

## הערות שוליים

קטגוריה:מייסדי קיבוצים
קטגוריה:מייסדי התנחלויות
קטגוריה:מזכ"לי בני עקיבא
קטגוריה:כפר עציון: אישים
קטגוריה:קבוצת יבנה: אישים
קטגוריה:חיילי חיל הרגלים במלחמת ששת הימים
קטגוריה:יתומי צה"ל
קטגוריה:ישראלים שנולדו ב-1943
תומר דגני

**תומר דגני** (נולד ב-1976) הוא קצין צה"ל בדרגת תת-אלוף שכיהן כראש להק האוויר במטה חיל האוויר הישראלי.

## ביוגרפיה
דגני התגייס ב-1995 לקורס טיס וסיים אותו ב-1997 במגמת נווטי קרב. הוא שירת בטייסת 119 (מטוסי קורנס 2000), בטייסת 69 (F-15) ובטייסת 106 (F-15). פיקד על טייסת תעופה בבסיס תל נוף. ב-2015 מונה למפקד טייסת 109 (F-16D). ב-2017 מונה לראש ענף תכנון ובקרה ולאחר מכן שימש ראש מחלקת תכנון וארגון במטה חיל האוויר. בפברואר 2020 מונה למפקד בסיס חצור.

בספטמבר 2022 מונה לראש להק האוויר והועלה לדרגת תת-אלוף. סיים את תפקידו ב־12 באוגוסט 2025.

דגני נשוי ואב לשלושה. הוא בעל תואר ראשון בהנדסת מחשבים ותואר שני במדע המדינה.

## קישורים חיצוניים

* 

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס חצור
קטגוריה:נווטי חיל האוויר הישראלי
קטגוריה:ראשי להק האוויר
קטגוריה:ראשי מחלקת תכנון וארגון בחיל האוויר
קטגוריה:ישראלים שנולדו ב-1976